135. ΑΠΟΦΑΣΗ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Β1/21/21/2084 της 9/23 Αυγ. 1980 (ΦΕΚ Β΄ 798) Περί εγκρίσεως Κανονισμού "περί του τρόπου αναγνωρίσεως ως χρόνου ασφαλίσεως εις τον κλάδον συντάξεως του ΙΚΑ του χρόνου απασχολήσεως ημεδαπών εις την αλλοδαπήν δια λογαριασμόν εργοδότου εδρεύοντος εις την Ελλάδα, εις τας ευρισκομένας εις την Ελλάδα διπλωματικάς αντιπροσωπείας ξένων Κρατών κλπ. και εις την αλλοδαπήν Διεθνείς Οργανισμούς εις τους οποίους μετέχει και η Ελλάς". Έχοντας υπόψη: 1)Τις διατάξεις του άρθρ. 16 του Α.Ν. 1846/51 "περί Κοινωνικών Ασφαλίσεων", όπως τροποποιήθηκαν μεταγενέστερα. 2)Τις διατάξεις των άρθρ. 1 και 5 του Ν.Δ. 3710/1957 "περί τροποποιήσεως της περί διοικήσεως και ελέγχου του Ιδρύματος Κοινωνικών Ασφαλίσεων." 3)Τις διατάξεις του άρθρ. 20 του Νόμ. 1027/1980 "περί τροποποιήσεως και συμπληρώσεως της περί ΤΕΒΕ της νομοθεσίας και άλλων τινών διατάξεων." 4.Τις 277 και 300 αποφάσεις του Δ.Σ του ΙΚΑ που έχουν ληφθεί κατά τις 33/3.7.80 και 35/17.7.80 συνεδριάσεις του αντίστοιχα και υποβλήθηκαν σ' εμάς με το 254400/Φ.Υ.α.α./7.8.80 έγγραφο του Ιδρύματος. 5)Τη 1029/16.5.80 απόφαση του Πρωθυπουργού και του Υπουργού Κοινωνικών Υπηρεσιών "περί αναθέσεως αρμοδιοτήτων στους Υφυπουργούς Κοινωνικών Υπηρεσιών" (ΦΕΚ 491/21.5.80 τ.Β΄), αποφασίζουμε: Εγκρίνουμε τον Κανονισμό "περί του τρόπου αναγνωρίσεως ως χρόνου ασφαλίσεως εις τον κλάδον συντάξεως του ΙΚΑ του χρόνου απασχολήσεως ημεδαπών εις την αλλοδαπήν δια λογαριασμόν εργοδότου εδρεύοντος εις την Ελλάδα, εις τας ευρισκομένας εις την Ελλάδα διπλωματικάς αντιπροσωπείας ξένων Κρατών κλπ. και εις τους εις την αλλοδαπήν Διεθνείς Οργανισμούς εις τους οποίους μετέχει και η Ελλάς". Έναρξις ασκήσεως δικαιώματος - Προθεσμία Άρθρ.1.-Η αναγνώρισις ως χρόνου ασφαλίσεως εις τον κλάδον συντάξεως του ΙΚΑ του χρόνου απασχολήσεως των περί ων αι παρ. 1, 2 και 3 εδαφ. β΄ του άρθρ. 20 του Νόμ. 1027/1980 προσώπων ενεργείται δι' αποφάσεως του αρμοδίου ασφαλιστικού οργάνου του ΙΚΑ κατόπιν αιτήσεως του ενδιαφερομένου ή των δικαιοδόχων μελών της οικογένειας αυτού. Απόδειξις απασχολήσεως - μη ασφαλίσεως Άρθρ.2.-1.Η απόδειξις της απασχολήσεως κατά τον αιτούμενον προς αναγνώρισιν χρόνον θα γίνεται δια τα πρόσωπα περί ων αι παρ. 2 και 3 του άρθρ. 20 του Νόμ. 1027/1980 δια προσκομίσεως παρά του ενδιαφερομένου βεβαιώσεως του οικείου εργοδότου περιεχούσης τα αναγκαία δια την αναγνώρισιν στοιχεία. Δια τα πρόσωπα περί ων η παρ. 1 του αυτού άρθρου δια προσκομιζομένης βεβαιώσεως, ωσαύτως, του οικείου εργοδότου και τυχόν ετέρων αναγκαίων δια την απόδειξιν του σχετικού δικαιώματος στοιχείων εκτιμωμένων κατά τα ειδικότερα οριζόμενα υπό των διατάξεων της νομοθεσίας του ΙΚΑ. 2.Δια της κατά την προηγουμένην παράγραφον του παρόντος άρθρου βεβαιώσεως θα αποδεικνύεται και η μη ασφάλισις κατά τον αντίστοιχον χρόνον: α)των περί ων η παρ. 2 του άρθρ. 20 του Νόμ. 1027/1980 προσώπων εις το σύστημα συνταξιοδοτήσεως των μονίμων δημοσίων υπαλλήλων του Κράτους δια λογαριασμόν του οποίου παρέχουν την εργασίαν των, β)των περί ων η παρ. 3 του αυτού άρθρου προσώπων εις το ασφαλιστικό σύστημα των Χωρών εις τας οποίας απασχολούνται ή των Οργανισμών δια λογαριασμόν των οποίων παρέχουν την εργασίαν των. 3.Δια την μη ασφάλισιν των περί ων αι προηγούμεναι παράγραφοι προσώπων εις έτερον πλην του ΙΚΑ Ελληνικού Φορέως κυρίας ασφαλίσεως ή του Ελληνικού Δημοσίου θα υποβάλλεται σχετική δήλωσις του ενδιαφερομένου, διενεργουμένης ενδεχομένως σχετικής ερεύνης υπό των αρμοδίων οργάνων του ΙΚΑ. Καταβολή εισφορών Άρθρ.3.-1.Αι κατά τας διατάξεις της παρ. 4 του άρθρ. 20 του Νόμ. 1027/1980 ασφαλιστικαί εισφοραί κλάδου συντάξεως καταβάλλονται μετρητοίς είτε εφ' άπαξ είτε εις ίσας μηνιαίας δόσεις μέχρις εξήκοντα το πολύ. Το ποσόν πάντως εκάστης δόσεως δεν δύναται να υπολείπεται των 3.000 δρχ. Η πρώτη δόσις είναι απαιτητή εντός του μηνός του μεθεπομένου εκείνου της κοινοποιήσεως εις τον ενδιαφερόμενον της σχετικής αποφάσεως του αρμοδίου ασφαλιστικού οργάνου του ΙΚΑ. (Μετά τη σελ. 70,838) Σελ. 70,839 Τεύχος Δ112-Σελ. 27 Ίδρυμα Κοινωνικών Ασφαλίσεων 15Β.Β.α.132-135 2.Καθυστέρησις καταβολής δόσεως πέραν του μηνός εντός του οποίου είναι απαιτητή συνεπάγεται επιβάρυνσιν δι προσθέτου τέλους εξ 1% επί του ποσού της δόσεως δι’ έκαστον 10ήμερον καθυστερήσεως. 3.Καθυστέρησις καταβολής δόσεως πέραν του 6μήνου συνεπάγεται απώλειαν του δικαιώματος προς αναγνώρισιν του αντιστοιχούντος τόσον εις τας μη εξοφλειθήσας, όσον και εις τας μη ληξιπροθέσμους δόσεις χρόνου. Εις την περίπτωσιν αυτήν ως χρόνος ασφαλίσεως αναγνωρίζεται μόνον ο αντιστοιχών εις τας εξοφληθείσας δόσεις χρόνος. Ημέρες εργασίας Άρθρ.4.-Ο κατά τις διατάξεις του άρθρ. 20 του Νόμ. 1027/1980 και του παρόντος κανονισμού αναγνωριζόμενος χρόνος ασφαλίσεως υπολογιζόμενος εις 300 ημέρες εργασίας κατ' έτος ασφαλίσεως και 25 ημέρες εργασίας κατά μήνα ασφαλίσεως, έστω κι αν ο ενδιαφερόμενος έχει πραγματοποιήσει πλείονας τούτων, καταχωρείται εις τα υπό του ΙΚΑ τηρούμενα στοιχεία ατομικών λογαριασμών των ασφαλισμένων αυτού μετά την ολοσχερή εξόφλησιν των αντιστοίχων εισφορών. Αρμόδια Υποκαταστήματα Άρθρ.5.-Αρμόδια Υποκαταστήματα δια την εφαρμογήν του παρόντος κανονισμού καθίστανται δια μεν τας περιπτώσεις των παρ. 1 και 2 του άρθρ. 20 του Νόμ. 1027/1980 τα Υποκαταστήματα εις την περιοχήν των οποίων έχουν την έδραν τους οι εργοδόται των ενδιαφερομένων, δια δε τας περιπτώσεις της παρ. 3 εδαφ. β΄ του άρθρου τούτου τα Υποκαταστήματα του τόπου κατοικίας των ενδιαφερομένων, ελλείψει δε μονίμου κατοικίας των προσώπων τούτων εν Ελλάδι το Τοπικόν Υποκ/μα Πλατείας Συντάγματος. Άρθρ.6.-Η ισχύς του παρόντος Κανονισμού άρχεται από της δημοσιεύσεώς του δια της Εφημερίδος της Κυβερνήσεως.